મા દીકરીના સંબંધમાં જેટલી નિકટતા હોય એટલી ભાગ્યે જ કોઇ સંબંધમાં હોય છે. પણ મા દીકરીના સંબંધ વચ્ચે કેટલીકવાર મતભેદ પણ થાય છે, ખોટું પણ લાગે છે અને પ્રેમ પણ ઉભરાય છે. મા દીકરીનો સંબંધ દુનિયાનો સૌથી સુંદર સંબંધ છે. દીકરીને માનો પડછાયો ગણવામાં આવે છે. અને મા તેના પડછાયા પર દુનિયાની તમામ ખુશીઓ ન્યોછાવર કરી દેવા માગતી હોય છે. એક સ્ત્રી જ્યારે મા બને છે અને ખાસ કરીને જ્યારે એ એક દીકરીની મા બને છે ત્યારે તેના રૂપમાં એ તેની પૂરી જિંદગી જીવી લેવા માગતી હોય છે. આ પ્રેમભર્યા સંબંધમાં કેટલીકવાર ઝઘડો પણ થાય છે. પછી એ ઝઘડો લગ્ન પહેલા પણ થઇ શકે અને લગ્ન પછી પણ થઇ શકે. ટૂંકમાં એટલું જ કે મા દીકરીનો સંબંધ જિંદગીભર એવો ને એવો જ રહે છે.